**Keski-Pohjanmaan kalatalousalue Toimintasuunnitelman 2023 liite 2.**

**Käyttö- ja hoitosuunnitelman VAHVISTETTU 12.4.2023**

**keskeiset toteutettavat tavoitteet v. 2023**

**Perhonjoki**

* **Kalatalousalue on toimijaosapuolena haettaessa ratkaisua Kaustisen Pirttikosken vesivoimalaitoksen vaellusesteasiaan.**
* **Kalatalousalue toimii aloitteellisesti Halsuan Alijoen myllyn kalatieasian ratkaisua koskevan prosessin aloittamiseksi.**
* **Kalatalousalue järjestää Perhonjokisuulta hankittavan vaellussiianmädin talvikautisen haudonnan**

**Lestijoki**

* **Lestijoen kalanviljelylaitoksella tuotetaan poikasia Lesti- ja Perhonjoen istukastarpeisiin**
* **Parkkikoskelle saadaan kalan kulun turvaava ratkaisu ja prosessin sen toteuttamiseksi on aloitettu.**
* **Korpelan kalatien toimivuutta seurataan ja haetaan ratkaisua myös alapäin vaeltavien kalojen hakeutumiseksi kalatiehen**
* **Lestijoen sivupuroille laadittuja kunnostussuunnitelmia (Salinoja, Sarkoja, Nuorasenpuro) kalataloudellinen kunnostaminen aloitetaan ensimmäisenä kohteena Salinoja Kannuksessa**

**Rannikko**

* **Kalatalousalue on mukana vaikuttamassa Lestijokisuun kalastusjärjestelyihin siten, että jokisuun kalastusta koskevat käytännöt ja määräykset mahdollisimman hyvin turvaavat vaelluskalojen vaelluksen mereltä Lestijokeen ja takaisin**
* **Kalatalousalue edistää keinoillaan kalastukselle ongelmia tuottavien hylje- ja merimetsokantojen säätelyn järjestämistä**

**Kaikki edellä mainittu edellyttää kalatalousalueelta aktiivista, yhteistyöhakuista ja aloitteellista roolia paikallisen kalatalousedun vaalijana**